Fiona Campbell-Walter

Fiona Frances Elaine Campbell-Walter (Auckland, Zeelanda Berria, 1932ko ekainaren 25a) 1950eko hamarkadako britainiar modelo ohia eta baronesa ezkontidea da. Hans Heinrich von Thyssen-Bornemiszarekin ezkondu ostean, Thyssen baronesa bihurtu zen.

 Bizitza 
Eskoziar jatorriko familia batean jaio zen. Aita Royal Navy Keith McNeill Campbell-Walterneko almiranteordea izan zen. Ama, Frances Henriette Campbell, Sir Edward Taswell Campbell parlamentari kontserbadorearen alaba zen.Ellas también son baronesas Thyssen

 Lan ibilbidea 

 Modelo 
Amak bultzatuta, Fiona nerabezarotik hasi zen modelo lanetan, estilo aristokratiko eta sofistikatuagatik nabarmenduz, Londresen ezagutu zuen Henry Clarke emankorrak argazkia atera ziolarik. 

Cecil Beaton, Ingalaterrako Errege Familiako erretratugile ofizialaren kuttuna izan zen. Fiona bere karreraren gailurrera heldu zen 1950eko hamarkadaren erdialdean eta eguneko 2.000 libera esterlina irabazten zuen. 1953. urteko urtarrilean Life aldizkariko azalean agertzeko modelo batentzako pribilegio arraroa du berak.

«Vogueren modelorik ederrena» goitizenez, Fiona Campbell-Walter-ek ibilbide labur samarra izan zuen, 1950eko hamarkadaren erdialdean garatua, nahiz eta 1960ko hamarkadaren erdialdera arte puntualki agertzen zen modako argazkietan. Handik aurrera, Fiona urrun egon da hedabideetatik eta prentsatik, bizitza isila egin du Suitzan.

 Ezkontza 
Fiona Campbell-Walter Hans Heinrich Thyssen-Bornemisza baroi aberatsaren hirugarren emaztea bihurtu zen 1956. urteko irailean, eta modelo lanbidetik erretiratu zen. 1956. urteko apirilaren 19an Raniero III,a Monakokoa Grace Kelly estatubatuar aktorearekin elizaz ezkondu zen egun berean ezagutu zuten elkar.Las cinco baronesas Thyssen

Thyssen baronesa deitua, Suitzako Lugano lakuaren gaineko Villa Favoritara joan zen bizitzera, eta bidaiaz eta harreraz osatutako bizitza soziala izan zuen, dotorezia, kultura eta boterearen arteko nahasketa. Fionak bi seme-alaba izan zituen, Frantzeska Thyssen-Bornemisza 1958. urtean eta seme bat, Lorne, 1963. urtean. Semea jaio eta gutxira dibortziatu zen eta Londresera joan zen seme-alabekin bizitzera.

Geroago, Thyssen baroiak esan zuen berak «oso gustora hartu zuela baronesaren papera», eta desleiala zitzaiola. Gainera, Fionak Lorne semearen aitatasun proba manipulatu zuela ere argudiatu zuen, seme Lorne Sheldon Reynolds zinema zuzendari estatubatuarraren semea omen zen (Thyssen baroiaren esanetan).Las cinco baronesas ThyssenSegún el barón Thyssen, su esposa Fiona manipuló la prueba de paternidad de su hijo Lorne

1969. urteko udaberrian, Fiona titularretan agertu zen denbora labur batean, Aristoteles Onassisen seme Alexanderrekin zuen harremana zela eta, bera baino hamasei urte gazteagoa baitzen. Ezkontzeko planak iragarri ziren, baina gero bertan behera geratu ziren Jacqueline Kennedyk esku hartu zuen eta. Alexander Onassis 1973ko urtarrilean hil zen hegazkin istripu batean, bere banaketa zigilatuz.

2015. urteeko ekainean, Fiona Sevillako Pilatosen Jauregira joan zen alaba Frantzeska Thyssen-Bornemiszarekin, sasoi hartan bere suhia zen Karlos Habsburgo-Lorrenakoa eta euren seme-alabekin batera, azken hauek, bere bilobak, publikoki aurkezteko.

 Erreferentziak 

 Kanpo estekak 

Kategoria:Aucklandarrak
Kategoria:Zeelanda Berriko modeloak
Kategoria:Erresuma Batuko modeloak
Kategoria:Emakume modeloak
Kategoria:Socialiteak
Kategoria:Hungariako noblezia